સામાન્ય સંજોગોમાં જમીન/મિલકતને લગતા વેચાણ, ખરીદ તથા અન્ય વહેવાર રેવન્યૂ રેકર્ડ યાને ૭:૧૨ તથા હક્કપત્રકને ધ્યાનમાં લઈને કરવામાં આવે છે, રેવન્યૂ રેકર્ડ પર જે વ્યક્તિ માલિક તથા કબજેદાર દર્શાવ્યા હોય તેને માલિક કબજેદાર માની લઈ જમીનના વ્યવહાર તેવી વ્યક્તિ સાથે કરવામાં આવે છે, પરંતુ કાયદાકીય જોગવાઈઓ ધ્યાને લેતાં ૭:૧૨ હકક પત્રક યાને રેવન્યૂ રેકર્ડ પર જેઓના નામ માલિક/ કબજેદાર દર્શાવ્યા હોઈ તે કાયદેસરના માલિક/કબજેદાર ન પણ હોય અથવા તેઓની સાથે અન્ય વ્યક્તિ પણ સહમાલિક હોઈ શકે છે, અથવા જેઓના નામ ૭:૧૨/હક્કપત્રકમાં દર્શાવેલ હોય તેઓ માલિક/કબજેદાર ન હોતા અન્ય કોઈ વ્યક્તિ માલિક/કબજેદાર હોઈ શકે છે, આમ મિલકતની માલિકી માત્ર રેવન્યૂ રેકર્ડના આધારે નક્કી થઈ શકે નહીં.